ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-400211/ 11 -2018

На основу чл. 54. и 63. Закона о јавним набавкама („Службeни глaсник РС", бр. 124/2012, 14/2015 и 68/2015), Комисија за јавну набавку број ЈН/3000/1515/2018(474/2018), за набавку **:** Апсорбенти за чврсте површине ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Сагласно члану 63. став 2 Закона о јавним набавкама, као заинтересовано лице у предметном поступку јавне набавке, указујемо Наручиоцу на уочене недостатке и неправилности у конкурсној документацији:

1. Наручилац у предметној конкурсној документацији захтева Адсорбент за бетонске површине са следећим техничким карактеристикама:  
- да је у прашкастом стању;  
- за адсорбцију засићених угљоводоника са чврстих површина са 1 кг. адсорбената мин. 10 литара уља.

Најквалитетније средство које се може понудити, а које је доступно на тржишту, може са 1кг средства да адсорбује 9,7 литара уља са чврстих површина.

**Стим у вези позивамо наручиоца да измени конкурсну документацију и смањи капацитет адсорбције захтеваног средства, како би се могло понудити најбоље средство, које је у претходном периоду наручилац користио за своје потребе.**

**ОДГОВОР 1:**

У складу са наведеним питањем Комисија ће израдити измену конкурсне документације и исту објавити на Порталу јавних набавки и интернет страници Наручиоца.

КОМИСИЈА: